open-index/open-wikipedia-markdown huggingface dataset:
Toomas Vint

**Toomas Vint** (s. 1944 Tallinna, Viro) on virolainen kirjailija ja taidemaalari. Hän on työskennellyt myös Viron televisiossa. Teoksissaan hän käsittelee kepeällä otteella ihmisen tunteiden kuihtumista arjen puristuksessa.

## Palkinnot ja tunnustukset
* Eduard Vilden kirjallisuuspalkinto 2015 teoksesta *Mõned kummalised naised*

## Suomennetut teokset
* *Pikkukaupungin romaani* (*Väikelinna romaan*), suom.  Anja Salokannel & Juhani Salokannel, Gummerus 1982 Sarja: Neuvostokirjallisuutta 

## Lähteet

## Aiheesta muualla
Rationaalifunktio

**Rationaalifunktio** on kahden polynomin osamäärästä  muodostuva alkeisfunktio. 

## Määritelmä
Funktio f(x) on *rationaalifunktio*, jos ja vain jos se voidaan esittää muodossa:

: f(x) = \frac{P(x)}{Q(x)} 

Tässä {P(x)} ja {Q(x)} ovat polynomeja, ja {Q(x)} ei ole nollafunktio. Rationaalifunktio on määritelty kaikilla x, kun {Q(x) \ne 0 }.

Rationaalifunktion nollakohdat ovat sen osoittajan nollakohtia; nimittäjän nollakohdissa funktiolla on epäjatkuvuuskohta.

Kun funktion argumentti *x* on rationaaliluku eikä Q(x) ole 0, on myös funktion arvo f(x) rationaaliluku.

## Rationaaliset lausekkeet
Rationaalifunktioiden summa, erotus, tulo ja osamäärä (niissä pisteissä missä osamäärä on määritelty) ovat myös rationaalifunktioita.

## Lähteet
Lenni Hämäläinen

**Lenni Arttu Jeremias Hämäläinen** (s. 15. marraskuuta 2002 Espoo) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä.

## Ura
### Seuraura
Hämäläinen on Espoon Kiekkoseuran kasvatti. Hän siirtyi D-juniori-ikäisenä Espoo Bluesiin. Hän oli kaudella 2017–2018 C-nuorten SM-karsinnoissa joukkueensa paras maalintekijä 30 osumallaan, joilla Hämäläinen sijoittui koko sarjan maalipörssissä kolmanneksi. Hän voitti kauden päätteeksi C-nuorten Suomen-mestaruuden. Kaudeksi 2018–2019 Hämäläinen siirtyi Helsingin IFK:n B-nuoriin.

Kaudeksi 2019–2020 Hämäläinen siirtyi Rauman Lukon organisaatioon. Kaudella 2020–2021 hän teki U20 SM-sarjan ensimmäisessä finaaliottelussa 6. huhtikuuta 2021 Oulun Kärppiä vastaan Lukon 1–2-voittomaalin ensimmäisessä jatkoerässä ajassa 75.03. Joukkueen kausi päättyi lopulta Suomen-mestaruuteen, kuten myös kausi 2021–2022. Samalla kaudella Hämäläinen voitti debytoi Lukon SM-liigajoukkuueessa, jossa hän pelasi seitsemän runkosarja- ja kaksi Mestarien liigan ottelua ilman tehopisteitä. Hämäläinen teki liigadebyyttinsä 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Hämäläinen merkittiin vain kolmella täydellä hyökkäysketjulla pelannen Lukon kolmosketjun vasempaan laitaan Arttu Ilomäen ja Scott Pooleyn viereen. Hän sai ottelussa jääaikaa 12.43 minuuttia ja Hämäläinen keräsi teholukeman –1.

Hämäläinen pelasi kauden 2022–2023 suurimmaksi osaksi Lukon U20-joukkueessa. Hän pelasi SM-liigassa kolme runkosarjaottelua ilman tehopisteitä. Kaudeksi 2023–2024 Hämäläinen nimettiin U20-joukkueen varakapteeniksi. Hän pelasi kauden aikana SM-liigassa 18 runkosarjaottelua tehden yhden syöttöpisteen ja yhden pudotuspeliottelun tehden yhden syöttöpisteen. Hämäläinen myös tappeli kahdesti joulukuussa 2023. Mestarien liigassa hän pelasi viisi ottelua ilman tehopisteitä. Huhtikuussa 2024 Hämäläinen teki Lukon kanssa vuoden mittaisen jatkosopimuksen.

Hämäläinen teki SM-liigauransa avausmaalin kauden 2024–2025 kahdeksannella kierroksella 3. lokakuuta 2024 vieraissa SaiPaa vastaan. Kaikkiaan hänen ensimmäinen kokonainen SM-liigakautensa toi 40 runkosarjaottelussa tehot 5+7=12 ja yhdekssä pudotuspeliottelussa tehot 1+1=2. Toukokuussa 2025 Hämäläinen solmi Lukon kanssa vuoden mittaisen jatkosopimuksen. Saman vuoden joulukuussa hän teki seuran kanssa kaksivuotisen jatkosopimuksen kevääseen 2028 saakka.

### Maajoukkueura
Hämäläinen on pelannut viisi poikien maaottelua.

## Muuta
Hämäläisen isoveli Luukas ja pikkuveli Elias ovat pelanneet myös jääkiekkoa.

Lenni Hämäläinen valmistui ylioppilaaksi Mäkelänrinteen lukiosta keväällä 2022.

## Tilastot

## Lähteet

*
*
*

### Viitteet
Al-hamdu lillah

**Al-hamdu lillah**  () on arabiankielinen fraasi, joka tarkoittaa ”ylistys  Jumalalle” tai ”Jumalan kiitos”. Muslimit käyttävät sitä jokapäiväisessä puheessaan, mutta se kuuluu myös muiden arabian puhujien sanavarastoon. 

Ilmaisussa on kolme osaa: 1. *al-,* määräinen artikkeli 

2. *ḥamd(u)*, "ylistys" 

3. *li-llāh(i)*, prepositio + substantiivi *Allāh*. *Li-* on datiivia ilmaiseva prepositio. Lause esiintyy useita kertoja Koraanissa ja ensimmäisen kerran jo Koraanin avaussuuran al-Fatiha toisessa jakeessa: *Ylistys Jumalalle, maailmojen Valtiaalle*. Sanan "ylistys" juurikonsonantit ovat Ḥ-M-D, ja ne esiintyvät myös sanassa ”Muhammed” ja muissa samasta juuresta johdetuissa nimissä (Ahmed, Hamid, Mahmud jne.). 

## Lause ''haditheissa''
A*l-hamdu lillah* on oikeastaan lyhyt rukous, ja siitä kerrotaan useissa *haditheissa,* joissa Muhammed suosittelee sen käyttämistä. 

* Jami at-Tirmidhin sisältämä *[[hadith]]* kertoo profeetta Muhammedin todenneen: ”Paras mietelause on: ’Ei ole muuta Jumalaa kuin Jumala (*lā ’ilāha ’illā llāh*), ja paras rukous on ’ylistys Jumalalle’ (*al-ḥamdu lillāh*).”

* Imaami al-Nawawin mukaan Abu Dawud välitti *hadithin*, jonka mukaan Abu Hurairah sanoi: Jumalan lähettiläs kertoi: ”Mikä tahansa tärkeä asia, joka ei ala sanoilla ’*al-ḥamdu lillāh’* jää puutteelliseksi.”

* Sahih Muslimin sisältämän *hadithin* mukaan Anas bin Malikin raportoi, että Jumalan lähettiläs sanoi: ”Jumala on mieltynyt orjaansa, joka sanoo ’*al-ḥamdu lillāh*’, kun tämä ottaa suupalan tai juo tilkkasen vettä.”

* Al-Nawawin mukaan Al-Bukhari välitti *hadithin*, jonka mukaan Abu Hurairah sanoi: "Profeetta sanoi: Kun joku teistä aivastaa, hän sanokoon *al-hamdu lillāh.* Hänen veljensä ja kumppaninsa sanokoon tällöin hänelle*: Yarhamuk-Allah* (armahtakoon Jumala sinua), johon vastataan**:** *Yahdikum-ullah wa yuslihu balakum* (Ohjatkoon Jumala sinua ja edistäköön hankkeitasi'. Imaami Ibn Kathir antaa tästä keskustelusta yksityiskohtaisen *tafsir-*selityksen.

## Historia ja käyttö muualla
Ilmaisu *al-hamdu lillah* eli "ylistys Jumalalle" on arabialainen käännös heprean sanalle *halleluja*. *Halleluja* tarkoittaa "kiittäkää (tai ylistäkää) Herraa". Ylistyslaulu *Halleluja* on siirtynyt juutalaisesta synagogapalveluksesta myös kristilliseen jumalanpalvelukseen. *Halleluja* esiintyy 24 kertaa Vanhan Testamentin psalmeissa ja neljästi Ilmestyskirjassa. 

Englanninkielisessä maailmassa arabiankielisen fraasin vastine on *Praise the Lord!* eli "ylistäkää Herraa!", joka toimii sekä liturgisena että päivittäisenä tervehdyksenä.

## Katso myös

* Dhikr

## Lähteet
Jasse Mäkäräinen

**Jasse Mäkäräinen** (s. 13. toukokuuta 2002 Jyväskylä) on suomalainen jääkiekkoilija, joka pelaa U20 SM-sarjaa JYPissä. Hän on pelipaikaltaan vasen laitahyökkääjä. Mäkäräinen laukoo oikealta.

## Ura
Mäkäräinen on JYPin kasvatti. Hän toimi kaudella 2017–2018 seuran B-nuorten varakapteenina. Kaudeksi 2019–2020 Mäkäräinen siirtyi Rauman Lukon B-nuoriin. Hän oli tehoilla 21+20=41 joukkueen paras pistemies ja maalintekijä. Kauden 2020–2021 päätteeksi Mäkäräinen voitti U20 SM-sarjan mestaruuden. 

Kaudella 2021–2022 Mäkäräinen debytoi Lukon SM-liigajoukkuueessa, joss hän pelasi ensimmäisen ja kauden ainoaksi jääneen runkosarjaottelunsa 6. marraskuuta 2021 vieraissa Tampereen Ilvestä vastaan. Mäkäräiselle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Mäkäräinen merkittiin vain kolmella täydellä hyökkäysketjulla pelannen Lukon kymmenenneksi hyökkääjäksi. Hän sai ottelussa jääaikaa 1.32 minuuttia, mutta Mäkäräiselle merkittiin teholukema +1. Hän pelasi Lukossa myös yhden Mestarien liigan ottelun. Joulukuussa Mäkäräinen palasi kasvattajaseuransa JYPin U20-joukkueeseen.

## Tilastot

## Lähteet
*
*
*

### Viitteet
Neuvostoliiton–Japanin rajasota

**Neuvostoliiton–Japanin rajasota** oli vuosina 1932–1939 Kaukoidässä käyty sarja Neuvostoliiton ja Japanin välisiä rajaselkkauksia, joiden taustalla olivat Japanin laajentumispyrkimykset. 

Japanin vallattua Mantshurian ja Korean maiden välisellä rajaseudulla käytiin useita aseellisia selkkauksia, jotka lopulta päättyivät vuonna 1939 Neuvostoliiton ja Mongolian joukkojen lyötyä japanilaiset Halhin-Golin taisteluissa.

## Lähteet

## Aiheesta muualla
Indo-Australian laatta

**Indo-Australian laatta** on yksi maapallon seitsemästä suuresta litosfäärilaatasta ja toiseksi pienin Etelä-Amerikan laatan jälkeen.

Nimensä mukaisesti se sisältää Australian mantereen ja Intian niemimaan sekä näiden lisäksi osan Uudesta-Seelannista ja suurimman osan Intian valtamerestä. Laatta rajoittuu pohjoisessa Euraasian laattaan, etelässä Antarktiksen laattaan ja idässä Tyynenmeren laattaan.

Indo-Australian laatta syntyi noin 43 miljoonaa vuotta sitten, kun Intian laatta ja Australian laatta sulautuivat yhteen. Mannerlaatan pinta-ala on noin 58&nbsp;900&nbsp;000 neliökilometriä.

## Liike
Indo-Australian laatta liikkuu koilliseen noin 3–7 senttimetriä vuodessa, mikä on suurehko nopeus mannerlaatalle. Ylempi vaippa eli astenosfääri, jonka arvellaan ainakin osittain aiheuttavan mannerlaattojen liikkeet, liikkuu kuitenkin ilmeisesti hitaammin. Toisen laattaa liikuttavan voiman uskotaan olevan alityöntö laatan pohjoisilla reunoilla, missä se on osa Tyynenmeren tulirenkaana tunnettavaa erittäin vulkaanista vyöhykettä. Lisäksi Australian mantereella on useita monimutkaisempaan liikeprosessiin viittaavia geologisia poikkeavuuksia, kuten Etelä-Australian rannikon kallistuminen ja suurten karbonaattiesiintymien puute Pohjois-Australiassa. Melbournen yliopiston tutkija Mike Sandiford on ehdottanut poikkeuksien johtuvan litosfäärin ja astenosfäärin välisistä liikenopeuseroista ja esittänyt, että nämä erot voivat johtaa lopulta jopa Australian mantereen jakautumiseen.

## Oletuksia
1960-luvulla, kun laattatektoniikkaa koskeva teoria vahvistettiin, Intian valtameren poikki uskottiin virheellisesti kulkevan valtameren keskiselänteen. Tuolta ajalta on peräisin edelleen laajalle levinnyt uskomus, jonka mukaan Intian laatan lisäksi olisi olemassa erillinen Australian laatta. Toisinaan myös asiantuntijat käyttävät Indo-Australian laatasta lyhyempiä termejä Intian laatta ja Australian laatta. On kuitenkin viitteitä siitä, että Indo-Australian laatta voisi todella jakautua erillisiksi Intian ja Australian laatoiksi muutaman miljoonan vuoden sisällä: Whartonin altaassa Intian valtameressä on useita vanhoja repeämiä ja neljä uutta syntyi kahdessa maanjäristyksessä huhtikuussa 2012. Toisaalta viimeisten 20 vuoden aikana poratut näytteet osoittavat, että Indo-Australian laatta on alkanut jakautua jo noin kahdeksan miljoonaa vuotta sitten, mikä on tarpeeksi pitkä aika siihen, että Intian ja Australian laattoja voidaan pitää erillisinä mannerlaattoina. Intian laatan länsipuolelta on mahdollisesti erkanemassa kolmaskin laatta, joka tunnetaan nimellä Capricornin laatta.

## Lähteet

## Aiheesta muualla
* Tearing At the Seams: The Splitting of the Indo-Australian Tectonic Plate
Amisin kieli

**Amis** (omakielinen nimi: *pangcah*) on Kiinan tasavallassa, eli Taiwanissa, puhuttava austronesialainen kieli, joka kuuluu paiwanilaisten kielten alaryhmään. Sitä puhuu samanniminen kansa, joka on perinteisesti asunut Taiwanin itäosissa, nykyisen Hualienin piirikunnan alueella. Amis jaetaan neljään päämurteeseen: pohjoinen-, keski-, eteläamis sekä tavalong-vataan. Kielen lähin sukulaiskieli on sakizaya, josta käytetään joskus nimitystä "pohjoisamis". Sakizayan ja amisin välinen raja on häilyvä, sillä kielten puhujat ovat asuneet tiiviisti samoilla alueilla 1800-luvun lopulta lähtien. Vuonna 2007 Taiwanin valtio kuitenkin katsoi, että sakizayan puhujat ovat oma alkuperäiskansansa.

Kielen nimi mandariinikiinaksi on 阿美語 (*āmĕiyŭ*).

Amisia kirjoitetaan latinalaisin aakkosin. Raamattu käännettiin kokonaisuudessaan amisiksi vuonna 1997.

## Puhujamäärä ja asema
Amisit ovat Taiwanin suurin yksittäinen aboriginaaliryhmä (noin 37 % koko aboriginaaliväestöstä). Vuonna 2015 kielen puhujamääräksi arvioitiin 108 200 henkilöä. Kielen katsotaan olevan suuresta puhujamäärästä huolimatta uhanalainen. Erityisesti nuorien puhujien määrä on ollut laskussa. Puhujamäärän laskuun on vaikuttanut muutto alikehittyneeltä maaseudulta suuriin kaupunkeihin, joissa äidinkieltä ei juurikaan käytetä. Kouluissa opitaan ja käytetään kiinaa ja englantia, mutta myös jonkin verran amisia. Kouluissa opetetaan amisia etenkin pienille lapsille kielikylvyn muodossa. Kielen opiskelun yhteydessä opetetaan myös amisien kulttuuria.

Taiwanin hallitus sääti vuonna 2017 lain, jonka nojalla kaikki maassa puhuttavat alkuperäiskansojen äidinkielet ovat automaattisesti kansalliskieliä. Lain nojalla valtio myöntää tukea alkuperäiskielten edistämiseen: jokaisessa kaupungissa, jossa asuu vähintään 1500 alkuperäiskielen puhujaa, tulee olla täysipäiväinen palkattu henkilö, joka koordinoi kielen edistämistä. Lisäksi alkuperäiskieliä tulee käyttää virastoissa, kouluissa ja valtionyrityksissä, sellaisilla alueilla, joissa alkuperäiskieliä puhutaan. Ensimmäinen alkuperäiskielillä julkaistu asiakirja Taiwanissa oli amisinkielinen aloite, jolla haluttiin aloittaa kielen elvytystoimet Hualienin piirikunnassa.

Vuonna 2015 julkaistiin ensimmäinen mobiilisanakirja, joka perustui vanhoihin nahkakantisiin sanakirjoihin. Vapaaehtoisten voimin toteutetun projektin tarkoituksena oli auttaa amisien oman kielen säilymistä ennemmin kuin toimia oppimateriaalina ihan vain kielistä kiinnostuneille. Projektissa oli mukana niin amiseihin kuin muihinkin ryhmiin kuuluvia.

## Fonologia

### Konsonantit

Lähde:

### Vokaalit

Lähde:

## Sanasto ja kielioppi
Lukusanat 1–10 amisiksi (eteläinen murre):

Morfologialtaan amis on melko monimutkainen ja siinä käytetään monia affikseja ilmaisemaan kieliopillisia rakenteita. Sanajärjestys on melko vapaa, mutta predikaatti sijoittuu yleensä argumenttiensa edelle. Substantiivi taipuu kolmessa sijassa: nominatiivi, genetiivi ja datiivi. Lisäksi substantiiveille on omat partikkelinsa sen perusteella, kuvaavatko ne yksittäistä henkilöä, montaa henkilöä vai jotain muuta.

## Lähteet
Operaatio Sininen tähti

**Operaatio Sininen tähti** oli Intian armeijan suorittama sotilasoperaatio Amritsarin Kultaisessa temppelissä, Punjabissa sekä sen ympäristössä sijaitsevassa Akal Takhtin temppelissä. Operaatiota voidaan pitää käännekohtana sikhien ja muiden intialaisten välillä. Tämä johti lopulta laajoihin levottomuuksiin ympäri maata ja pääministeri Indira Gandhin murhaan. Sininen tähti oli myös Intian armeijan suurin operaatio maan rajojen sisällä.

## Tausta
Sikhiläisten itsenäisyysliike on ollut aktiivinen jo 1920-luvulta lähtien, jolloin Motilal Nehru julkaisi Khalistanin (sikhien kotimaan) itsenäisyysjulistuksen Lahoressa. Tätä asettuivat vastustamaan monet ajan suurmiehet kuten Muhammad Ali Jinnah, Bhimrao Ambedkar ja Tara Singh. Näistä Singh oli itse sikhi. Sen kulta-aikaa olivat kuitenkin 1970- ja 1980-luvut.

Khalistan-liikkeen johtavaksi hahmoksi nousi vuonna 1977 Jarnail Singh Bhindranwale, joka oli karismaattinen puhuja, mikä vetosi erityisesti nuoriin sikheihin. 1980-luvun alussa hän linnoittautui kultaiseen temppeliin ja Akal Takhtiin yhdessä seuraajiensa kanssa. Seuraavan kahden vuoden aikana Intian hallitus ei juurikaan tehnyt asialle mitään, vaikka yrittikin neuvotella militanttien kanssa.

## Kultaisen temppelin verilöyly
Operaatio Sininen tähti alkoi 1. kesäkuuta, kun Intian armeija hyökkäsi Guru Ram Das Langar -rakennukseen. Tässä hyökkäyksessä kuoli kymmenisen henkilöä. Seuraavana päivänä valtio sulki tiet ja vaiensi median. Suurin osa Amritsarista jätettiin ilman sähköä ja vettä. 3. kesäkuuta koko Punjabin osavaltion alueelle määrättiin ulkonaliikkumiskielto, jota valvoivat niin sotilaat kuin puolisotilaallisetkin joukot. Kaikki reitit Kultaiseen temppeliin tai sieltä ulos tukittiin.

Armeija tuhosi Akal Takhtin 6. kesäkuuta ja sai seuraavana päivänä hallintaansa Kultaisen temppelin koko temppelikompleksin. Bhindranwale kuoli 6. kesäkuuta 1984. Virallisten raporttien mukaan Intian armeijan sotilaita kuoli 83 kun taas sikhimilitantteja kuoli ainakin 492. Muiden lähteiden mukaan sikhejä kuoli enemmän kuin virallisesti ilmoitettiin.

## Seuraukset
Pääministeri Gandhin sikhiläiset henkivartijat ampuivat tämän lokakuussa 1984, koska pitivät Gandhia syyllisenä itse verilöylyyn, joka temppelikompleksin ympäristössä tapahtui. Tämän seurauksena Intiassa alkoivat laajat sikhejä vastustavat mellakat, joissa tapettiin arviolta 3&nbsp;000 sikhiä. Toinen sikhimilitanttien kosto tapahtui 23. kesäkuuta 1985 kun Air Indian lento 182 räjäytettiin ilmassa. Suurin osa iskun uhreista oli kanadanintialaisia.

Vaikka tulitaistelun jättämiä jälkiä on pyritty korjaamaan etenkin Kultaisessa temppelissä, moniin paikkoihin on jätetty luotien jälkiä muistutuksena verilöylystä.

## Lähteet
Shenyang J-5

**Shenyang J-5** () oli Kiinassa lisenssillä valmistettu Mikojan-Gurevitš MiG-17, jonka tuotanto alkoi vuonna 1954 ja päättyi 1969. Mallin ensilento oli kesällä 1956 ja esittely vuonna 1957. Kone tunnettiin myös nimillä: *Dongfeng-101* ja *Tyyppi 56*. Se nimettiin 1964 *Shenyang Jian-5:ksi*. Niitä valmistui yli 1&nbsp;820 kappaletta, joista osa muunnettiin torpedokoneiksi. Kiina toimitti Pohjois-Vietnamille hävittäjiä, joita käytettiin vuosina 1965-1973. Niillä saavutettiin Vietnamin sodassa 71 varmistettua pudotusta.

Kiina toimitti konetta Euroopassa ainoastaan liittolaiselleen Albanialle. Lisäksi Kiina toimitti koneita Pakistaniin ja Pohjois-Koreaan. Konetyypin käyttö Kiinan ilmavoimissa päättyi vuonna 1992.

Aseistuksena oli 37 millimetrin N-37D-tykki ja kaksi 23 millimetrin NR-23-tykkiä. Lisäksi koneeseen kyettiin asentamaan enintään 500 kg:n ulkoinen asekuorma, mihin sisältyi myös koneen kantamaa pidentävät lisäpolttoainesäiliöt. Voimanlähteenä oli jälkipolttimella varustettu suihkumoottori Wopen WP-5, joka oli Klimov VK-1F:n kopio (Rolls-Royce Nene). Koneen huippunopeus oli 1&nbsp;145 km/h. Jälkipoltosta huolimatta, tämä konetyyppi ei ollut juurikaan edeltäjäänsä (MiG-15; Kiinassa Shenyang J-4) nopeampi, mutta korkealla lennettäessä lento-ominaisuudet paranivat. Käytännöllinen lakikorkeus oli 16&nbsp;600 metriä.

## Lähteet
*Crosby, Francis: Modern Fighter Aircraft, Southwater Books/Anness Publishing, 2004, London England (s. 88-89) .(englanniksi)

### Viitteet
Magnhild

**Magnhild** on Pohjoismaissa käytetty naisen etunimi, joka on luultavasti saksalaista alkuperää. Nimen alkuosan merkitys on ’voima’ ja loppuosan ’taistelu’.

Suomessa Magnhild on harvinainen nimi. Digi- ja väestötietoviraston etunimitilastoon on vuoteen 2021 mennessä kirjattu noin 60–70 tämännimistä naista.

## Nimipäivät
Magnhild on ollut mukana suomenruotsalaisessa almanakassa vuodesta 1929. Nimipäivä oli alun perin 8.&nbsp;joulukuuta, mutta vuodesta 2010 alkaen se on ollut 5.&nbsp;marraskuuta.

Magnhildilla on nimipäivä myös Norjassa (29.&nbsp;toukokuuta) ja Ruotsissa (17.&nbsp;syyskuuta).

Vuosina 1901–1918 ilmestyneessä suomenkielisessä Luulajan almanakassa Magnhildin nimipäivä oli 18.&nbsp;marraskuuta.

## Tunnettuja Magnhildeja
* Magnhild Haalke (1885–1984), norjalainen kirjailija
* Magnhild Meltveit Kleppa (s. 1948), norjalainen poliitikko

## Lähteet
Vapaamittainen runo

**Vapaamittainen runo** on runo, joka ei noudata metristä säännönmukaisuutta, kuten säkeiden runojalkojen säännöllisesti samankaltaisena toistuvaa lukumäärää.

Yleensä vapaamittainen runo on myös loppusoinnuton. Rytmiikkaa luodaan esimerkiksi muuntelemalla sanajärjestystä ja vuorottelemalla erimittaisia säkeitä. Useimmiten pyritään noudattamaan puheen luonnollista rytmiä, ja kieli lähenee normaaliproosaa, vaikka esimerkiksi säkeenylityksillä voidaan saada aikaan runolle ominaista rytmistä vaihtelua. Sekä mitallisuudella että vapaamittaisuudella on ollut ystävänsä ja vihollisensa. Mitallista – usein silosäkeistä – runoa itse kirjoittanut yhdysvaltalainen runoilija Robert Frost (1874–1963) on pilkannut: "Vapaamittaisten runojen kirjoittaminen on kuin pelaisi tennistä ilman verkkoa." Toinen yhdysvaltalainen runoilija, Yvor Winters, arvostelee vapaamittaista, kokeellista runoa tutkimuksessaan *Primitivism and Decadence* (1937). Vapaamittaisuuden kannattaja, saksalainen filosofi ja runoilija Friedrich Nietzsche (1844–1900) on puolestaan todennut, että säännöllistä runomittaa noudattava runous muistuttaa kahleissa tanssimista.

Vapaamittaisuuden merkkejä ilmenee jo Raamatun Sananlaskuissa sekä keskiajan alkusoinnullisessa runoudessa. Myöhemmin John Milton kokeili vapaata mittaa elegisessä runossaan "Lycidas" (1637) ja runodraamassaan *[[Samson Agonistes]]* (1671, 'Kuoleva Samson'). Saksalaisessa runoudessa Friedrich Klopstock mursi 1700-luvulla Martin Opitzin edellisellä vuosisadalla laatimat tiukat mitallisuuden säännöt. Sittemmin vapaata mittaa ovat hyödyntäneet esimerkiksi J. W. von Goethe, Heinrich Heine, Friedrich Hölderlin ja Rainer Maria Rilke. Ranskan runoudessa vapaan mitan varhaisia käyttäjiä ovat olleet Jean de La Fontaine ja Molière 1600-luvulla, myöhempiä Victor Hugo, Charles Baudelaire ja symbolistit (etenkin Arthur Rimbaud ja Paul Verlaine).

Yhdysvaltalainen Walt Whitman vei kokoelmallaan *Leaves of Grass* (1855, *Ruohoa*) vapaamittaisuutta eteenpäin ehkä voimallisemmin kuin kukaan toinen. Kokoelman runo "Song of Myself" ("Laulu itsestäni 1") alkaa seuraavasti:

I celebrate myself;
And what l assume you shall assume;
For every atom belonging to me, as good belongs to
you

Ylistän itseäni, laulan itsestäni,
ja minkä minä hyväksyn, sinäkin olet hyväksyvä
koska jokainen atomi minussa yhtä hyvin kuuluu
myös sinulle
(suom. Arvo Turtiainen, esimerkiksi kokoelmassa Walt Whitman, *Ruohoa*, Helsinki: Tammi 1965)

1900-luvulla Ezra Pound, T. S. Eliot ja William Carlos Williams edistivät osaltaan vapaamittaisuuden yleistymistä. Suomalaisessa runoudessa vapaan mitan varhaisia käyttäjiä olivat Joel Lehtonen, Huugo Jalkanen, Viljo Kojo, Uuno Kailas ja Katri Vala. Modernismin myötä vapaamittaisuus on vallinnut suomalaisessa lyriikassa 1950-luvulta lähtien.

## Lähteet
Henry Brooks Adams

**Henry Brooks Adams** (16. helmikuuta 1838  Boston, Yhdysvallat –  27. toukokuuta 1918 Washington D.C, Yhdysvallat) oli yhdysvaltalainen historioitsija.

Adams tunnettiin elinaikanaan parhaiten historioitsijana ja vaikutusvaltaisen Adams-suvun jäsenenä. Kuolemansa jälkeen hänet tunnustettiin yhdysvaltalaisen kirjallisuuden merkittäväksi hahmoksi. Hänen maineensa perustuu pääasiassa postuumisti julkaistuun omaelämäkerralliseen kirjaan *The Education of Henry Adams* (1918), joka sai Pulitzer-palkinnon ja oli myyntimenestys.

## Ura
Henry Brooks Adams oli Charles Francis Adamsin poika ja presidentti John Quincy Adamsin pojanpoika. Hän valmistui Harvardista vuonna 1858 ja toimi vuosina 1861-1868 isänsä yksityissihteerinä tämän ollessa Yhdysvaltain suurlähettiläs Lontoossa. Vuosina 1870-1877 hän oli Harvardin historian apulaisprofessori ja vuosina 1870-1876 North American Review -lehden päätoimittaja. Hänen katsotaan olleen ensimmäinen, joka piti akateemista seminaaria Yhdysvaltojen historiasta. Hänen suuri teoksensa *History of the United States (1801-1817)* (julkaistu yhdeksässä niteessä 1889-1891) käsittelee presidenttien Jeffersonin ja Madisonin hallintoa. Se on erityisen merkittävä Yhdysvaltojen diplomaattisia suhteita kyseisenä ajanjaksona käsittelevän kuvauksensa ja puolueettomuutensa vuoksi. Adams julkaisi myös teokset *Life of Albert Gallatin* (1879), *John Randolph* (1882) *American Statesmen Series* -julkaisussa ja *Historical Essays* (1891). Lisäksi Adams toimitti *Documents Relating to New England Federalism* (1877) ja *Writings of Albert Gallatin* (1879). Yhteistyössä vanhemman veljensä Charles Francis Adams Jr:n kanssa hän julkaisi teoksen *Chapters of Erie and Other Essays* (1871) ja teoksen *Essays in Anglo-Saxon Law* (1876). Hänen vanhempi veljensä John Quincy Adams II (1833-1894) oli ehdolla Yhdysvaltain varapresidentiksi.

## Lähteet

## Aiheesta muualla
Piitetrajodidi

**Piitetrajodidi** (SiI4) eli **tetrajodisilaani** on piin ja jodin muodostama epäorgaaninen molekyyliyhdiste. Yhdistettä voidaan käyttää muun muassa hyvin puhtaan piin valmistukseen.

## Ominaisuudet, valmistus ja käyttö
Huoneenlämpötilassa piitetrajodidi on valkoista kiteistä ainetta. Yhdiste hydrolysoituu veden vaikutuksesta. Aine hajoaa piiksi ja jodiksi kuumennettaessa  noin 1&nbsp;000 °C:n lämpötilaan. Myös vetyä voidaan käyttää pelkistämään piitetrajodidi piiksi.    

Piitetrajodidia valmistetaan piin ja jodin tai vetyjodidin reaktiolla. Sitä muodostuu myös alkalimetallifluorisilikaattien ja jodidien reaktiossa.
:Si + 2 I2 → SiI4
:Si + 4 HI → SiI4 +2 H2

Piitetrajodidia käytetään erittäin puhtaan piin valmistukseen muun muassa elektroniikkasovellutuksia varten. Siitä voidaan valmistaa myös optisia kuituja.

## Lähteet
A Taxi Driver

**A Taxi Driver** () on vuonna 2017 ensi-iltansa saanut eteläkorealainen historiallinen toiminta- ja draamaelokuva, jonka on ohjannut Jang Hoon ja käsikirjoittanut Eom Yu-na. Sen pääosia esittävät Song Kang-ho ja Thomas Kretschmann.

*A Taxi Driver* julkaistiin 2. elokuuta 2017 Etelä-Koreassa. Elokuva sai positiivisen vastaanoton kriitikoilta ja se lähetettiin Etelä-Koreasta kilpailemaan parhaan vieraskielisen elokuvan Oscarista vuoden 2018 gaalaan.

## Näyttelijät

## Lähteet

## Aiheesta muualla
* 
*
Australian kuninkaalliset ilmavoimat

**Australian kuninkaalliset ilmavoimat** (, RAAF) on Australian puolustusvoimien ilmapuolustuksesta vastaava puolustushaara, joka perustettiin vuonna 1921. Ilmavoimien kalustoon kuuluu muun muassa F/A-18A/B-, F/A-18F- ja F-35A-hävittäjiä sekä C-130J-, C-27J- ja C-17-kuljetuskoneita.

## Lähteet

## Aiheesta muualla

* Virallinen sivusto
Oranssivarrasheinä

**Oranssivarrasheinä** (*Andropogon virginicus*) on heinäkasvien (Poaceae) heimoon, varrasheinien (*Andropogon*) sukuun kuuluva kasvilaji. Se on monivuotinen ja mätästävä heinälaji, joka voi kasvaa 40–210 cm korkeaksi. Sen varsien väri vaihtelee vaaleanvihreästä punertavanruskeaan. Lehtilavat ovat enintään 52 cm pitkiä ja 1,7–6,5 mm leveitä sekä jokseenkin karvaisia. Lehtien kielekkeet ovat kalvomaisia, 0,2–1 mm pitkiä ja väriltään kellertävästä ruskehtavaan. Kukintona on 2–4 cm pitkä röyhy, jonka tähkylät ovat 3–4 mm pitkiä. Oranssivarrasheinä yhteyttää C<sub>4</sub>-fotosynteesillä ja se on Raunkiaerin elomuodoltaan hemikryptofyytti.

Oranssivarrasheinä muistuttaa isovarrasheinää (*Andropogon gerardii*) sekä preeriahahtuheinää (*Schizachyrium scoparium*), mutta niistä poiketen oranssivarrasheinä voi levitä hyvin häirityillekin kasvupaikoille ja siten oranssivarrasheinää voidaan käyttää eroosion torjuntaan ylilaidunnetuilla alueilla.

Oranssivarrasheinä kasvaa kuivilla pelloilla, niityillä, tiheiköissä sekä lampien rannoilla. Lajin luontainen levinneisyysalue ulottuu Kanadan Ontariosta Yhdysvaltojen, Meksikon, Keski-Amerikan ja Karibian kautta läntiseen Etelä-Amerikkaan.

## Lähteet

## Aiheesta muualla
* Laji.fi: Oranssivarrasheinä (''Andropogon virginicus'')
* JSTOR Global Plants: ''Andropogon virginicus'' 
* Integrated Taxonomic Information System (ITIS): ''Andropogon virginicus'' 
* Global Biodiversity Information Facility (GBIF): ''Andropogon virginicus'' 
* Centre for Agriculture and Biosciences International (CABI): ''Andropogon virginicus'' (broomsedge) 
* Global Invasive Species Database (GISD): ''Andropogon virginicus''
GE Aviation

**GE Aviation** on General Electricin tytäryhtiö. Vuodesta 2024 alkaen yhtiö tulee toimimaan itsenäisenä yhtiönä. Samaan aikaan muita General Electricin yksiköitä irrotetaan omikseen: GE Healthcare ja GE Renewable Energy and Power.

Yhtiön pääasialliset tuotteet ovat moottoreita sotilas- ja siviili-ilmailuun.
## Uudet teknologiat
GE Aviation käyttää nykyisin suihkumoottoreissaan 3D-tulostettuja osia.
## Aiheesta muualla
* GE Aerospacen historia 

## Lähteet
Debre Birhan

**Debre Birhan** (; joskus myös **Debre Berhan** tai **Dabre Berhan**) on kaupunki Etiopian Amharan osavaltiossa. Sen asukasluku oli vuoden 2007 väestönlaskennan mukaan 60&nbsp;429.

## Maantiede

Debre Birhan sijaitsee Etiopian Amharan osavaltiossa Shewan historiallisen alueen pohjoisosassa.

## Historia
Debre Birhanin perusti 1400-luvulla Etiopian tuolloinen keisari Zara Yaqob tarinan mukaan etiopialaisten nähtyä näyn taivaalla. Näky on saattanut viitata Halleyn komeettaan vuonna 1456 ja Debre Birhan tarkoittaa vapaasti kääntäen "valon palatsia". Kaupunki oli keisarin pääkaupunki 14 vuoden ajan. Tuolloin paikalle rakennettiin suurehko palatsi ja useita kirkkoja. Zara Yaqobin seuraajat siirsivät kuitenkin pääkaupunkinsa muualle.

Debre Birhanin tori tunnettiin 1800-luvulla huomattavana muulien ja hevosten markkinapaikkana. Italialaiset valtasivat kaupungin toisessa Italian–Etiopian sodassa vuonna 1936. Vuonna 1938 sen asukasluvuksi mainitaan noin 3&nbsp;000. Kaupunki jälleenvallattiin italialaisilta toisessa maailmansodassa vuonna 1941.

Vuonna 1958 Debre Birhan oli yksi Etiopian 27 niin sanotusta "ensimmäisen luokan" kaupungista.

## Väestö

Debre Birhanin kaupungin ja piirikunnan (*woreda*) asukasluku oli Etiopian vuoden 2007 väestönlaskennan mukaan 60&nbsp;429. Vuonna 2001 vastaava lukema oli noin 47&nbsp;600, vuonna 1993 25&nbsp;637 ja vuonna 1975 19&nbsp;978.

## Lähteet
Never Let Me Go (Placebon albumi)

**Never Let Me Go** on alternative rock -yhtye Placebon kahdeksas studioalbumi. Albumi julkaistiin 25. maaliskuuta 2022. Albumilta on julkaistu singlenä kappaleet ”Beautiful James”,”Surrounded By Spies”, sekä ”Try Better Next Time”.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Kombolcha

**Kombolcha** () on kaupunki Etiopian Amharan osavaltiossa lähellä Dessien kaupunkia. Sen asukasluku oli vuoden 2007 väestönlaskennan mukaan 85&nbsp;367.

## Maantiede

Kombolcha sijaitsee Etiopian Amharan osavaltiossa noin 26 kilometriä Dessien kaupungista. Dessien ja Kombolchan kaupunkeja onkin kuvailtu kaksoiskaupungiksi. Kaupungin läpi kulkee yksi Etiopiasta Assabin ja Djiboutin satamiin johtavien pääteiden haaroista.

## Historia
Italian miehittäessä Etiopiaa 1930-luvulla nykyisen kaupunginpaikalla oli pieni kylä ja italialainen sotilastukikohta. Kaupunki on myöhemmin kasvanut etenkin, kun viereisen Dessien kaupunki ei ole kyennyt kasvamaan lähiympäristöönsä lähellä sijaitsevien vuorten takia. Väestöllinen, mutta myös teollinen kasvu on tuolloin keskittynyt viereiseen Kombolchaan.

Etiopian kommunistinen Derg-hallinto menetti Kombolchan hallinnan Tigrayn kansan vapautusarmeijan joukoille 1980-luvun lopussa. Tigrayn kapinalliset valtasivat kaupungin keskushallinnolta myös myöhemmän Tigrayn kriisin yhteydessä lokakuussa 2021 mutta se vallattiin takaisin jo joulukuussa samana vuonna.

## Väestö
Kombolchan kaupungin ja piirikunnan (*woreda*) asukasluku oli Etiopian vuoden 2007 väestönlaskennan mukaan 85&nbsp;367.

## Lähteet
Gambela (kaupunki)

**Gambela** (; joskus **Gambella**) on Etiopian Gambelan osavaltion pääkaupunki. Kaupunki on saanut alkunsa brittiläisenä kauppa-asemana 1900-luvun alussa. Sen asukasluku oli vuoden 2007 väestönlaskennan mukaan 39&nbsp;022.

## Maantiede

Gambela on Etiopian Gambelan osavaltion pääkaupunki Barojoen varrella. Baro virtaa Etelä-Sudanin vastaiselle rajallem jossa se yhtyy Sobatjokeen.

## Historia
Nykyinen Gambela sai alkunsa ulkovaltojen kauppa-asemana. Yhdistyneen kuningaskunnan ja Etiopian välillä solmittiin vuonna 1902 sopimus, jonka yksi kohta mainitsi kauppa-aseman perustamisen Barojoelle. Alkuperäinen sijaitsi Itangissa, mutta se siirrettiin vuonna 1904 nykyiseen Gambelaan. Nimensä Gambela sai paikallisen satavuotiaaksi sanotun anuak-päällikön nimestä. Paikalla muutti esimerkiksi kreikkalaisia, syyrialaisia, sudanilaisia ja intialaisia kauppiaita ja muita asukkaita. Kreikkalaisten kauppiaiden mainittiin hallinneen kahvikauppaa. Aikanaan alueelta oli vilkas vesiliikenne jokia pitkin kohti Khartumia Sudanissa.

Etiopian keskushallinnon ote paikallisista heimoista oli löyhä. Valtaa alkoi keskittää vasta keisari Haile Selassie 1930-luvun alussa. Samalla vuosikymmenellä Italia miehitti Etiopian toisessa Italian–Etiopian sodassa. Aluksi Gambelaan oli sijoitettu brittien alaisia sudanilaisia joukkoja, mutta viimeiset britit lähtivät lokakuussa 1936. Britit palasivat heidän vallatessaan kaupungin toisen maailmansodan aikana vuonna 1941. Gambelan kauppa Sudaniin päättyi käytännössä maailmansodan jälkeen vuonna 1947, kun Etiopia alkoi vaatia paikallisilta kauppiailta Etiopian passeja. Lopullisesti brittienklaavi luovutettiin Etiopialle vuonna 1956.

Etiopian Derg-hallinto menetti kaupungin EPRDF:n joukoille vuonna 1991.

## Väestö
Gambelan kaupungin ja piirikunnan (*woreda*) asukasluku oli Etiopian vuoden 2007 väestönlaskennan mukaan 39&nbsp;022. Vuoden 2001 vastaava lukema oli noin 22&nbsp;500 ja vuonna 1984 4&nbsp;500. Seudun alkuperäisasukkaita ovat anuakit.

## Lähteet
Keegan Kolesar

**Keegan Kolesar** (s. 8. huhtikuuta 1997 Brandon, Manitoba) on kanadalainen jääkiekkoilija. Kolesar edustaa NHL-seura Vegas Golden Knightsia. Hän on pelipaikaltaan oikea laitahyökkääjä ja laukoo oikealta. Kolesar on pelannut urallaan 196 NHL-runkosarjaottelua. Näissä hän on tehnyt 18 maalia ja 37 syöttöä eli 55 tehopistettä. Kolesar on pelannut urallaan 39 NHL-pudotuspeliottelua. Näissä hän on tehnyt kolme maalia ja kuusi syöttöä eli yhdeksän tehopistettä. Tilastot päivitetty 18. kesäkuuta 2023.

Columbus Blue Jackets varasi Kolesarin kolmannella kierroksella 69. varausvuorolla . Kesäkuussa 2017 Blue Jackets kauppasi Kolesarin Vegas Golden Knightsiin vaihdossa toisen kierroksen varausvuoroon vuoden . 

## Lähteet
Hessundinsalmen silta

**Hessundinsalmen silta** on teräsbetoninen kaarisilta, joka sijaitsee Paraisilla maantiellä 180. Sillan toinen kaari on rakennettu 1937 ja levennyksenä toinen kaari 1967. Sillan pituus on 166,6 metriä, hyötyleveys 12,85 metriä ja alikulkukorkeus 15,0 metriä. Uudesta sillasta on valmistunut tiesuunnitelma 2021.

## Historia
Hessundinsalmi ylitettiin vuoteen 1929 asti kapulalossilla. Saaristotietä parannettiin seuraavina vuosina: puinen lossi korvattiin teräslossilla, jonka kantokyky oli 12 tonnia. Tulevaa siltapaikkaa oltiin tutkittu vuonna 1934 ja parhaaksi paikaksi todettiin lossireitin itäpuoli, noin 70 metrin päässä lossista. Salmi oli sillä kohtaa 85 metriä leveä ja veden syvyys keskimäärin 7,5 metriä. Vuonna 1936 luvat ja suunnitelmat olivat kunnossa. Silta valmistui seuraavana vuonna.

Sillan suunnitteli Tie- ja vesirakennushallituksessa Bruno Kivisalo. Sillasta tuli 5,5 metriä leveä sauvakaarisilta, jonka esikuvina olivat sveitsiläisen insinööri Robert Maillartin suunnittelemat kolminivelkaarisillat Alppien maisemissa; näistä tunnetuin lienee 90 metrin jännemittainen Salginatobelin silta. Hessundinsalmen vuonna 1937 valmistuneen sillan kaaren jännemitta on 81,6 metriä. Sillan päissä olivat jatkeena maalle rakennetut 3-aukkoiset kehäsillat, joiden jännemitat olivat Kirjalansaaren puolella 11,75 metriä ja Kirkkosaaren puolella kymmenen metriä. Sillan alikulkukorkeus oli 16 metriä.

## Uuden sillan toteutus
Väylävirasto solmi marraskuussa 2021 Kirjalansalmen ja Hessundinsalmen uusimishankkeen kehitysvaiheen allianssisopimuksen Kreaten kanssa. Rakentamisen aloittamista tavoitellaan viimeistään tammikuulle 2023. Sillan suunnittelijaksi valittiin joulukuussa 2021 AFRY Finland. Heinäkuussa 2022 Väylävirasto tiedotti, että silta rakennetaan aikaisemmin kaavaillun teräksen sijasta betonista. Materiaalivaihdoksen syynä olivat siltapaikan maaperäolosuhteet ja yleinen voimakas kustannustason nousu. Lisäksi Venäjän hyökkäys Ukrainaan aiheuttaa ongelmia rakennusmateriaalien saatavuudessa.

## Lähteet
* 

### Viitteet

## Aiheesta muualla
* Hessundin uusi suuri maantiesilta, joka avataan liikenteelle tänään, on mannermaan pisin rautabetoninen maantiesilta, Helsingin Sanomat, 13.11.1937, nro 307, s. 3, Kansalliskirjaston digitaaliset aineistot
Owen Wister

**Owen Wister** (1860 Philadelphia, Yhdysvallat – 1938 North Kingstown, Rhode Island, Yhdysvallat) oli yhdysvaltalainen kirjailija. Opiskeltuaan säveltämistä Pariisissa ja suoritettuaan 1888 oikeustieteellisen tutkinnon Harvardin yliopistossa hän ryhtyi vuonna 1891 kirjoittamaan *[[Harper’s Bazaar]]ille* kokemuksistaan lännessä.

Wisteristä tuli näin uranuurtaja villin lännen kirjallisuuslajissa. Klassikoksi muodostunut *Virginialainen* ilmestyi 1902. Päähenkilöt ovat karjatilan työnjohtaja, cowboy, ja itävaltiolainen opettajatar. Teoksen lopussa kuvattu revolveritaistelu on kaunokirjallisuudessa ensimmäinen. Lännenromaanien lisäksi hän on kirjoittanut lastenkirjoja ja elämäkerrat Ulysses S. Grantista (1900) ja ystävästään Theodore Rooseveltista (1930.

Löyhästi Wisterin romaaniin perustuu Suomessakin esitetty televisiosarja *[[Virginialainen]]*.

## Suomennetut teokset
* *Virginialainen, tasankojen ratsumies* (*The Virginian*), suom. Sulo-Weikko Pekkola, WSOY 1957
* *Virginialainen, tasankojen ratsastaja* (*The Virginian*), suom. Kaarina Jaatinen, Gummerus 1977 
* *Apahien hyökkäys*, [suom. ja] toim. Teuvo Pakkala, Otava 1911 Sarja: Mailta ja meriltä n:o 13 Teos verkossa

## Lähteet

## Aiheesta muualla
Juha Länsimäki

**Juha Länsimäki** (s. 12. marraskuuta 1961) on suomalainen ravivalmentaja ja -ohjastaja.

Länsimäki asuu ja valmentaa hevosia Seinäjoella, hänen tallinsa on Hyllykalliossa Solanon alueella. Länsimäki tunnetaan varsojen opettajana nuorten hevosten valmentajana. Tuhannen voiton rajan Länsimäki ylitti vuonna 2013.

## Lähteet
Ung Vänster

**Ung Vänster** (suom. Nuori Vasemmisto) on ruotsalainen vasemmistolainen poliittinen nuorisojärjestö. Se on itsenäinen, mutta tekee yhteistyötä Vasemmistopuolueen kanssa. 

## Historia

Ung Vänsterin juuret ovat vuonna 1903 perustetussa sosiaalidemokraattisessa nuorisojärjestössä SDUF:ssa, joka otti vuonna 1917 vallankumouksellisen kommunistisen kannan, jolloin siitä irtautui reformistinen SSU. SDUF muutti vuonna 1921 nimensä SKU:ksi (*Sveriges kommunistiska ungdomsförbund*). Vuonna 1958 SKU yhdistyi kommunistisen puolueen nuorisojärjestöön DU:hun (*Demokratisk ungdom*). DU puolestaan vaihtoi nimensä VUF:iksi (*Vänsterns ungdomsförbund*) vuonna 1967. Seuraavina vuosina ideologiset erimielisyydet johtivat hajaannukseen, kunnes vuonna 1973 perustettiin KU (*Kommunistisk ungdom*). Se vaihtoi vuonna 1990 nimensä nykyiseksi Ung Vänsteriksi.

## Politiikka

Ung Vänster kuvailee olevansa vallankumouksellinen, marxilaisten ja feminististen teorioiden pohjalta toimiva sosialistinen liike. Se näkee kapitalismin ja patriarkaatin toisiaan tukevina sortavina rakenteina, jotka se haluaa purkaa.

Alkuvuodesta 2021 Ung Vänster aiheutti kohua, kun sen liittokokouksessa hyväksytyssä periaateohjelmassa mainittiin järjestön tavoittelevan kommunistista yhteiskuntaa. Puheenjohtaja Ava Rudberg selitti, että se on sana, joka jäsenistön mukaan selkeimmin kuvaa järjestön ideologiaa, ja ettei sillä tarkoiteta samaa kuin kylmän sodan aikaisella kommunismilla.

## Lähteet

## Aiheesta muualla
* Järjestön kotisivut
Slipstream (kirjaintyyppi)

**Slipstream** on Letraset Type Studion suunnittelema ja alun perin Letrasetin sekä ITC:n vuonna 1985 julkaisema kirjaintyyppi, joka pyrkii välittämään vauhdin ja suorituskyvyn tuntua. Slipstream koostuu voimakkaasti oikealle kallistuvista suuraakkosista, joissa on vauhtiviivat lisäämässä liikkeen tuntua. Kirjaintyyppi soveltuu parhaiten mainoksiin tai julisteisiin.

## Lähteet
Yhdysvaltain latinot

**Yhdysvaltain latinot** (, , ) ovat yhdysvaltalaisia, joilla on espanjalais- tai latinojuuria. Yhdysvaltain väestönlaskentaviraston mukaan Yhdysvalloissa asui 60,5 miljoonaa latinoa vuonna 2019. Latinot olivat vuonna 2012 toiseksi nopeimmin kasvava etninen ryhmä Yhdysvalloissa amerikanaasialaisten jälkeen.

## Lähteet

## Aiheesta muualla
Dylan Coghlan

**Dylan Coghlan** (s. 19. helmikuuta 1998 Brittiläinen Kolumbia) on kanadalainen jääkiekkoilija, joka edustaa NHL-seura Vegas Golden Knightsia. Hän on pelipaikaltaan  puolustaja ja laukoo oikealta. 

Syyskuussa 2017 Coghlan teki kolmevuotisen tulokassopimuksen Golden Knightsin kanssa. 

Heinäkuussa 2022 Golden Knights kauppasi Coghlanin ja Max Paciorettyn Carolina Hurricanesiin

Heinäkuussa 2024 Hurricanes kauppasi Coghlanin Winnipeg Jetsiin.

Heinäkuussa 2025 Coghlan palasi vapaana pelaajana Golden Knightsiin vuoden mittaisella sopimuksella.

## Lähteet
Paul Felder

**Paul Robert Felder** (s. 25. huhtikuuta 1984 Philadelphia, Pennsylvania) on yhdysvaltalainen vapaaottelukommentaattori ja uransa lopettanut kevytsarjan vapaaottelija. Hän voitti urallaan Cage Furyn kevytsarjan mestaruuden ja otteli UFC:ssä vuosina 2014–2020. Felder on myös palkittu vapaaotteluanalyytikkona 2018.

## Alku
Felder on taustaltaan irlantilaista ja saksalaista sukujuurta. Hän alkoi harrastamaan kamppailulajeja 12-vuotiaana, aluksi taekwondolla ja shotokan karatella. Felder kilpaili myös AAU nuorten olympialaisissa yhdessä serkkunsa Niko Portillon kanssa taekwondossa. Hän opiskeli aluksi Ridley High Schoolissa, jonka jälkeen Felder valmistui näyttelijäksi University of the Artsista 2008.

## Saavutukset
;UFC
*Illan suoritus (kolmesti, vs. Danny Castillo, Alessandro Ricci, Stevie Ray)
*Illan kamppailu (kolmesti, vs. Edson Barboza, Dan Hooker, Rafael dos Anjos)

;Cage Fury Fighting Championships
*Kevytsarjan mestaruus (kerran, puolustanut kerran)

## Lähteet
Chaumard

**Chaumard** on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen varrella, noin 14 kilometriä Château-Chinon (Ville)’n kaupungista pohjoiseen.

Chaumardin kohdalla Yonnejoki on padottu, ja se muodostaa Lac de Pannecièren tekojärven. Järvi on kunnalle tärkeä matkailukohde, joka houkuttelee runsaasti kalastajia ja retkeilijöitä.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Asosa

**Asosa** () on Etiopian Benishangul-Gumuzin osavaltion pääkaupunki. Sen asukasluku oli vuoden 2007 väestönlaskennan mukaan 24&nbsp;214.

## Maantiede

Asosa on kaupunki Etiopian Benishangul-Gumuzin osavaltiossa. Matkaa Asosasta Etiopian pääkaupunki Addis Abebaan on noin 673 kilometriä ja Etiopian Sudanin vastaiselle rajalle noin 30 kilometriä.

Vuotuinen sadanta Asosassa oli vuonna 2004 1176&nbsp;mm ja vuoden keskimääräinen lämpötila 23 °C.

## Historia
Nykyinen Asosa tunnettiin historiallisesti nimellä *Aqoldi*. Italian miehittäessä Etiopiaa 1930-luvulla nykyisessä Asosassa oli *Béni Sciangùlin* alueen hallinnollinen keskus, joka käsitti esimerkiksi torin ja postitoimiston. Toisen maailmansodan aikana maaliskuussa 1941 sen valtasivat sen italialaisilta puolustajilta belgialaiset joukot.

Etiopian sisällissodanaikana kaupunkia hallitsivat ensin maan kommunistihallinnon eli Dergin joukot. Oromojen vapautusrintaman taistelijat ilmoittivat vallanneensa sen tammikuussa 1990. Vuonna 1995 Asosasta tehtiin edellisenä vuonna perustetun Benishangul-Gumuzin osavaltion hallinnollinen pääkaupunki.

## Väestö

Gambelan kaupungin ja piirikunnan (*woreda*) asukasluku oli Etiopian vuoden 2007 väestönlaskennan mukaan 24&nbsp;214. Vuonna 2001 vastaava lukema oli 14&nbsp;400, vuonna 1984 4&nbsp;200 ja vuonna 1967 1&nbsp;332.

## Lähteet
Käärmeenparrat

**Käärmeenparrat** (*Ophiopogon*, óphis = käärme, pogon = parta) on parsakasvien suku, joka on aiemmin kuulunut ruskuskasveihin. Suvussa on lähes 80 lajia. Niitä esiintyy alkuperäisenä Itä- ja Kaakkois-Aasiassa, eniten Kiinassa. Käärmeenparrat ovat monivuotisia juurakollisia ruohoja. Monet lajit kasvavat tuppaina heinämäisiä lehtiä.

## Käärmeenpartalajeja
* isokäärmeenparta eli leveälehtikäärmeenparta (*Ophiopogon jaburan*)
* mukulakäärmeparta eli japaninkäärmeparta, pikkukäärmeenparta (*Ophiopogon japonicus*)
* mustakäärmeenparta (*Ophiopogon planiscapus*)

## Lähteet

## Aiheesta muualla
* Suomen Lajitietokeskus: Käärmeenparrat (''Ophiopogon'')
* Finto: Kassu – Kasvien suomenkieliset nimet: ''Ophiopogon''
* Flora of China: ''Ophiopogon''
Lac de Pannecière

**Lac de Pannecière** on tekojärvi Ranskan Burgundi-Franche-Comtéssa. Se on Burgundin suurin järvi ja ulottuu Chaumardin, Montigny-en-Morvanin, Ouroux-en-Morvanin ja Corancyn kuntien alueelle.

Yonne on Pariisin läpi kulkevan Seinen sivujoki. Seine tulvii ajoittain Pariisin keskustassa, ja sitä haluttiin estää tekemällä patoaltaita joen yläjuoksulle. Vuonna 1936 alettiin rakentaa patoa Yonnejokeen Chaumardin kunnan alueelle. Rakennustyöt kuitenkin keskeytyivät sodan ajaksi. Lopulta pato, *Barrage de Pannecière*, valmistui vuonna 1950. Tekojärvi on nykyään huomattava matkailukohde.

Järvi on osa Morvanin luonnonpuistoa (*Parc naturel régional du Morvan*).


Tiedosto:Barrage de Pannecière.jpg|Barrage de Pannecière
Tiedosto:Lac Pannecière et barrage.JPG|Pato ja järvi


## Lähteet

## Aiheesta muualla
Howland

**Howland** voi tarkoittaa seuraavia:

## Paikkoja
* Howlandinsaari, Yhdysvaltain pieniin erillissaariin kuuluva atolli
* Howland, pieni kaupunki Mainen osavaltiossa Yhdysvalloissa
* Howland Township, township Trumbullin piirikunnassa Ohion osavaltiossa Yhdysvalloissa
** Howland Center, census-designated place Howland Townshipissä

## Ihmisiä
* Robert Howland (1905–1986), brittiläinen yleisurheilija
* Stet Howland, yhdysvaltalainen rumpali
Schwedt

**Schwedt**, virallisesti **Schwedt/Oder** on kaupunki Uckermarkin piirikunnassa Brandenburgin koillisosassa. Se sijaitsee Oderin varrella, joka muodostaa rajan Puolan kanssa. Kaupungin asukasluku oli vuoden 2020 lopussa 30 189 asukasta. 

## Lähteet

## Aiheesta muualla
*Kaupungin viralliset sivut
Erwin Rosen

**Erwin Rosen**, oik. **Erwin Carlé** (7. kesäkuuta 1873 Karlsruhe, Saksa – 21. helmikuuta 1923 Hampuri, Saksa) oli saksalainen toimittaja ja kirjailija. Teokset perustuvat pitkälti hänen omaan elämäänsä.

## Suomennetut teokset
* *Miten mato käpristihe*, [suom. ja] toim. Teuvo Pakkala, Otava 1911 Sarja: Mailta ja meriltä n:o 13 Teos verkossa
* *Heittiöstä mieheksi: muistoja ja vaikutelmia*, suomentanut Aarno Salervo, Jyväskylä: Gummerus 1918
* *Heittiö sodassa: muistoja ja vaikutelmia*, suomentanut Aarno Salervo, Jyväskylä: Gummerus 1920
* *Heittiö sanomalehtimiehenä ja merirosvona*, suom. Veikko Sariola, Jyväskylä: Gummerus 1921
* *Muukalaislegioonassa: muistelmia ja vaikutelmia*, suom. Arno Katermo, Jyväskylä: Gummerus 1922
* *Amerikkalaisia*, Porvoo: WSOY 1922. Sarja: Tieto ja taito, 4.
* *Kaikkien valtojen uhalla: saksalaisen kynäniekan elämäntaisteluita, tappioita ja työvoittoja* (*Allen Gewalten zum Trotz*), suom. Uuno Kailas, Jyväskylä: Gummerus 1924

## Lähteet

## Aiheesta muualla
Pannecière

**Pannecière** voi tarkoittaa seuraavia:

## Maantiede
* Lac de Pannecière, tekojärvi Ranskassa Nièvren departementissa
* Pannecières, kunta Ranskassa Loiretin departementissa
* Pannessières, kunta Ranskassa Juran departementissa
* Panissières, kunta Ranskassa Loiren departementissa
Mukulavalkut

**Mukulavalkut** eli **sääskenvalkut** (*Malaxis*) on kasvisuku kämmekkäkasvien heimossa. Siihen kuuluu yli 160 lajia, joita esiintyy ympäri maailman, Euraasiassa, Afrikassa, Amerikassa ja Tyynenmeren saarilla. Ne ovat pieniä maakasveja, litofyyttejä tai epifyyttejä. Ainoa laji Euroopassa on sääskenvalkku (*Malaxis monophyllos*, aiemmin *Microstylis monophyllos*). Se on yksilehtinen, pienikukkainen orkidea. Suomessa sääskenvalkku esiintyy paikoin Etelä- ja Itä-Suomessa, Keski-Pohjanmaalta Peräpohjolaan. Se on harvinainen, uhanalainen ja rauhoitettu kasvi, joka kasvaa letoilla ja kalkkiperäisillä kosteikoilla.

## Lähteet

## Aiheesta muualla
* Suomen Lajitietokeskus: Mukulavalkut – ''Malaxis''
Joonas Hänninen (kaupunginjohtaja)

**Joonas Hänninen** (s. 1985 Salla) on suomalainen virkamies, joka on toiminut Varkauden kaupunginjohtajana vuodesta 2022. Hänet valittiin tehtävään joulukuussa 2020. Kaupunginjohtajan vaalissa hän sai 30 ääntä annetuista 43 äänestä. Hänninen aloitti tehtävässään vuoden 2022 alussa Hannu Tsuparin jäätyä eläkkeelle. Sitä ennen hän ehti toimia Varkauden apulaiskaupunginjohtajana.

Hänninen valittiin joulukuussa 2025 Rovaniemen kaupunginjohtajaksi. Virkakausi alkaa syyskuussa 2026.

Hänninen on koulutukseltaan yhteiskuntatieteiden maisteri. Hän on aikaisemmin toiminut Joroisten kunnanjohtajana vuosina 2014–2021.

## Lähteet